Psalam (Šarić) 60.
Upravitelju pjevačkoga zbora; po napjevu: "Ljiljan svjedočanstava"; miktam; od Davida; za pouku;

1Ti si nas odbacio, o Bože, rasuo nas: razgnjevio si se, na bijeg nas prisilio; vrati nas i obnovi. 

2Uzdrmao si zemlju, rastrgao ju; stegni pukotine njezine, jer se drmaju. 

3S narodom svojim postupao si veoma tvrdo; napojio si nas vinom omamnim. 

4Dignuo si zastavu proti pobožnima svojim, tako da utekoše 

5Da se sad izbave prijatelji tvoji, pruži desnicu svoju i čuj nas! 

6Ovako reče Bog u svetosti svojoj "Kličući pobjedonosno razdijelit ću Šekem, izmjerit ću dolinu Sukot. 

7Moj je Gilead, moj je Manaseh, Efraim je obrana glave moje, Juda vladalački štap moj. 

8Moab je moj umivaonik, Edomu, da se brine za obuću moju; ti, Filistejo, zavjeri se meni! 

9Tko će me odvesti u tvrdi grad tko će me povesti u Edom? 

10 Zar ne ti, Bože, koji si nas odbacio, koji nijesi išao s našim četama, Bože? 

11 Ah, daj nam pomoć pred neprijateljem; jer je pomoć ljudska ništava! 

12 S Bogom izvojujemo pobjedu; on će pogaziti neprijatelje naše. 

Psalmi (Šarić)